P6_TA(2007)0129

Perunatärkkelyksen tuotannon kiintiöjärjestelmä *

Euroopan parlamentin lainsäädäntöpäätöslauselma 24. huhtikuuta 2007 ehdotuksesta neuvoston asetukseksi perunatärkkelystuotannon kiintiöjärjestelmästä annetun asetuksen (EY) N:o 1868/94 muuttamisesta (KOM(2006)0827 — C6-0046/2007 — 2006/0268(CNS))

(Kuulemismenettely)

Euroopan parlamentti, joka

- ottaa huomioon komission ehdotuksen neuvostolle (KOM(2006)0827) [1],

- ottaa huomioon EY:n perustamissopimuksen 37 artiklan, jonka mukaisesti neuvosto on kuullut parlamenttia (C6-0046/2007),

- ottaa huomioon työjärjestyksen 51 artiklan,

- ottaa huomioon maatalouden ja maaseudun kehittämisen valiokunnan mietinnön (A6-0137/2007);

1. hyväksyy komission ehdotuksen sellaisena kuin se on tarkistettuna;

2. pyytää komissiota muuttamaan ehdotustaan vastaavasti EY:n perustamissopimuksen 250 artiklan 2 kohdan mukaisesti;

3. pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta;

4. pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen;

5. kehottaa puhemiestä välittämään parlamentin kannan neuvostolle ja komissiolle.

KOMISSION TEKSTI | PARLAMENTIN TARKISTUKSET |

Tarkistus 1

JOHDANTO-OSAN 3 KAPPALE

(3) Tuottajajäsenvaltioiden on jaettava kiintiönsä kahdeksi vuodeksi kaikille tärkkelyksentuotantoyrityksille markkinointivuoden 2006/2007 kiintiöiden perusteella. | (3) Tuottajajäsenvaltioiden on jaettava kiintiönsä neljäksi vuodeksi kaikille tärkkelyksentuotantoyrityksille markkinointivuoden 2006/2007 kiintiöiden perusteella. |

Tarkistus 2

1 ARTIKLAN 1 KOHTA2 artiklan 1 kohta (asetus (EY) N:o 1868/94)

1. Perunatärkkelyksen tuottajajäsenvaltioille jaetaan kiintiöt markkinointivuosiksi 2007/2008 ja 2008/2009 liitteen mukaisesti. | 1. Perunatärkkelyksen tuottajajäsenvaltioille jaetaan kiintiöt markkinointivuosiksi 2007/2008, 2008/2009, 2009/2010 ja 2010/2011 liitteen mukaisesti. |

Tarkistus 3

1 ARTIKLAN 1 KOHTA2 artiklan 2 kohdan 1 alakohta (asetus (EY) N:o 1868/94)

2. Kunkin liitteessä mainitun tuottajajäsenvaltion on jaettava sille osoitettu kiintiö tärkkelyksentuotantoyritysten kesken käytettäväksi markkinointivuosina 2007/2008 ja 2008/2009 sen mukaan, kuinka suuri alakiintiö kunkin yrityksen käytettävissä oli ennen toisen alakohdan mukaista mahdollista oikaisua markkinointivuonna 2006/2007. | 2. Kunkin liitteessä mainitun tuottajajäsenvaltion on jaettava sille osoitettu kiintiö tärkkelyksentuotantoyritysten kesken käytettäväksi markkinointivuosina 2007/2008, 2008/2009, 2009/2010 ja 2010/2011 sen mukaan, kuinka suuri alakiintiö kunkin yrityksen käytettävissä oli ennen toisen alakohdan mukaista mahdollista oikaisua markkinointivuonna 2006/2007. |

Tarkistus 4

1 ARTIKLAN 1 KOHTA3 artikla (asetus (EY) N:o 1868/94)

Komissio esittää neuvostolle 1 päivään tammikuuta 2009 mennessä kertomuksen kiintiöjärjestelmän toimivuudesta yhteisössä, ja kertomukseen liitetään aiheelliset ehdotukset. Siinä otetaan huomioon kehitys perunatärkkelys- ja viljatärkkelysmarkkinoilla. | Komissio esittää neuvostolle 1 päivään tammikuuta 2011 mennessä kertomuksen kiintiöjärjestelmän toimivuudesta yhteisössä, ja kertomukseen liitetään aiheelliset ehdotukset. Siinä otetaan huomioon kehitys perunatärkkelys- ja viljatärkkelysmarkkinoilla. Siinä tapauksessa, että Maailman kauppajärjestön sopimus johtaa tapiokatärkkelyksen vientitukien ja tuontitullimaksujen supistamiseen, komissio esittää Euroopan parlamentille ja neuvostolle kertomuksen vaikutuksista ennen suunniteltua määräaikaa. |

[1] Ei vielä julkaistu virallisessa lehdessä.

--------------------------------------------------